	
	
	



[image: Logo: Cardiff Metropolitain University]


Y Gyfarwyddiaeth Gwella Ansawdd


Nodiadau Canllaw:
Cwblhau Ffurflen Disgrifydd Modiwl 

QED 24a





.4A
Llawlyfr Academaidd 2020/21 – Cyfrol 2 - 01.4A – Nodiadau Cyfarwyddyd: Cwblhau Ffurflen Disgrifydd Modiwl – addaswyd 29.03.11, 25.10.11, 20.05.13, 09.05.14, 05.05.16, 06.01.17, 27.02.17; addaswyd diwethaf 11.08.20, 11.11.20, 17.11.20



NODIADAU CANLLAW AR GYFER CWBLHAU FFURFLEN DISGRIFYDD MODIWL


Mae’r disgrifydd modiwl (sydd i’w weld yma) yn rhan annatod o’r ddogfennaeth rhaglen a gyflwynir at ddibenion dilysu (gweler Adran 03.1) ac adolygu (gweler Adran 06.1). Mae’n hanfodol bwysig cymryd amser a gofal i sicrhau ei fod yn gywir ac yn gyflawn. Mae templed y disgrifydd modiwl i’w ddefnyddio wedi’i gynnwys yn Adran 01.4B.
Mae’r ‘ffurflen disgrifydd modiwl’ yn darparu fframwaith safonedig ar gyfer casglu gwybodaeth hanfodol am fodiwlau unigol - gwybodaeth addysgu a dysgu, codau cyllido, ac ati. Y prif gynulleidfaoedd arfaethedig yw staff academaidd, timau sicrhau ansawdd a’r rhai sy’n mewnbynnu gwybodaeth i’r system gwybodaeth am fyfyrwyr.
Rhaid cwblhau’r ffurflen ar gyfer pob modiwl – bydd yn rhan sylfaenol o ddogfen ddiffiniol y rhaglen a rhaid ei chynnwys gyda chyflwyniadau ar gyfer dilysu rhaglenni ac adolygu rhaglenni. Os yw modiwlau yn cael eu newid fel rhan o addasiad, mae’n bwysig anfon fersiynau wedi’u diweddaru at QED a’r Gofrestrfa Academaidd fel bod modd gwneud newidiadau i’r system gwybodaeth am fyfyrwyr.
Teitl y Modiwl:	Y teitl llawn fel y’i cynigiwyd/cytunwyd wrth ddilysu, gydag uchafswm o 80 nod.
Cod(au) Pwnc HECoS a % pob pwnc:
Mae’r codau pwnc ar gael yn https://www.hesa.ac.uk/support/documentation/hecos. 
Mae fersiwn gryno a baratowyd gan MIS ar gael yng Nghyfrol 2, Adran 01.10 – Pwnc HECoS ac ASC Look-up.
Os yw modiwl yn ymestyn ar draws dau ASC neu fwy, neu is-setiau un ASC, (ar gyfer Addysg 11a, 11b) nodwch yr holl ASCs perthnasol.
Lefel (3-8):              3, 4, 5, 6, 7 neu 8, fel y bo’n briodol.
Credydau:	Nodwch y statws credyd priodol ar gyfer y modiwl fel y’i diffinnir gan y Llawlyfr Academaidd. Y disgwyliad arferol yw y bydd pob modiwl yn werth 20 credyd neu luosrif o hynny. Bydd angen cymeradwyaeth gan Banel Sefydlog Cymeradwyo’r Rhaglen ar gyfer unrhyw newidiadau arfaethedig, a rhaid hysbysu QED yn ystod camau cynnar cynllunio’r rhaglen.
Credyd ECTS	Fel arfer, mae’n hanner y pwysoliad credyd uchod
% a Addysgir yn Gymraeg	
	Nodwch ganran y modiwl a fydd yn cael ei haddysgu yn Gymraeg.
Math o Fodiwl	Nodwch y math o fodiwl, er enghraifft:
Modiwl a Addysgir Safonol; Ymarferol; Sgiliau Allweddol; Prosiect; Lleoliad Gwaith; Wedi’i negodi; Seiliedig ar waith; Traethawd hir; Profiad Ysgol 
Cyfnod Addysgu	Er enghraifft: Tymor 1, Tymor 2, Tymhorau 1, 2 a 3, Tymor 1 neu 2, Sem 1, Sem 2 neu Bl ac ati. Os nad yw’r cyfnod addysgu yn dilyn y patrymau safonol hyn, dylech ddarparu cymaint o wybodaeth â phosibl.
Rhagofynion 	Nodwch Rif Modiwl a theitl llawn unrhyw fodiwl/modiwlau y mae’n rhaid eu cwblhau’n llwyddiannus fel rhagofyniad i astudio’r modiwl hwn.
Arweinydd y Modiwl 	Nodwch enw’r aelod o staff academaidd sy’n gyfrifol am gyflwyno’r modiwl hwn; cofiwch nodi os yw’r cyfrifoldeb yn cael ei rannu.
Ysgol(ion)	Nodwch i ba Ysgol(ion) y mae’r modiwl yn ‘perthyn’ yn academaidd. Cofiwch nodi os yw perchnogaeth yn cael ei rhannu ar draws ysgolion.
Campws	Nodwch ar ba gampws y bydd y modiwl hwn yn cael ei gyflwyno. Ar gyfer darpariaeth freiniol/gydweithredol, nodwch y Sefydliad(au) Cydweithredol hefyd. Nodwch ‘ar-lein’ ar gyfer darpariaeth ar-lein.
Dulliau Asesu:
Nodwch y dulliau asesu a fydd yn cael eu defnyddio yn y modiwl, er enghraifft:
EXAM                arholiad ysgrifenedig
CTEST              prawf dosbarth
EXHB                arddangosfa
VIVA                  viva voce
PRAC                ymarferol
PORT                portffolio
PLAC                 lleoliad
PRES                cyflwyniad
WRIT                 asesiadau ysgrifenedig
OTHR                e.e. crynodeb, blog, wiki.
Mae rhagor o wybodaeth am ddulliau asesu, gan gynnwys enghreifftiau a gwmpesir gan bob math o asesiad, ar gael yn y Rheoliadau Asesu trwy ddefnyddio’r ddolen ganlynol:
https://www.cardiffmet.ac.uk/cy/chwilio/?searchStudioQuery=&isGrid=false&facets=&orderBy=&start=0&model=cy nts/AH1_04_01.pdf
Y disgwyliad arferol yw y bydd modiwl 20 credyd yn cynnwys 2 bwynt asesu cyfunol. Bydd angen cymeradwyaeth gan Banel Sefydlog Cymeradwyo’r Rhaglen ar gyfer unrhyw newidiadau arfaethedig, a rhaid hysbysu QED yn ystod camau cynnar cynllunio’r rhaglen.
Rhaid nodi hyd yr asesiadau (e.e. hyd arholiadau, uchafswm geiriau aseiniadau, amseriad asesiadau viva voce neu gyflwyniadau) a’u pwysoliad cymharol.
Defnyddiwch linell ar wahân i gyflwyno pob asesiad. Dylai pwysoliad pob asesiad roi cyfanswm o 100%.
Trothwy                  Rhaid neilltuo gwerth Trothwy gofynnol ar gyfer pob elfen asesu. Rhaid sicrhau’r gwerth hwn er mwyn pasio’r modiwl. Ar gyfer y rhan fwyaf o fodiwlau, ystyrir bod ymgeisydd wedi pasio’r modiwl os yw’n llwyddo i gael y marc llwyddo cyffredinol ar gyfer y modiwl (Gweler y Llawlyfr Academaidd 4.1 Paragraff 13) a’i fod wedi rhoi cynnig ar bob elfen asesu. Ar gyfer modiwlau sy’n perthyn i’r categori hwn, dylid nodi rhif 1 ym mlwch Trothwy pob elfen asesu.
Amrywiadau           Yn ogystal â sicrhau’r marc llwyddo cyffredinol ar gyfer y modiwl, os oes Trothwy gofynnol wedi’i sicrhau ar gyfer rhai elfennau neu bob un ohonynt, rhaid nodi’r elfennau hyn ym mlwch Trothwy yr elfen asesu.
Enghreifftiau          Os oes gan fodiwl ddwy elfen asesu, WRIT1 ac EXAM1, a bod yn rhaid pasio’r ddwy, dylid nodi marc pasio’r modiwl ym mlwch Trothwy pob elfen.
Os oes gan fodiwl ddwy elfen asesu, WRIT1 ac EXAM1, a bod yn rhaid cael isafswm o 35 yn y ddwy elfen, dylid nodi 35 ym mlwch Trothwy pob elfen.
Nod(au)                   Amlinellwch nodau cyffredinol y modiwl, gan sicrhau eu bod yn glir, yn gyraeddadwy ac yn briodol ar gyfer y lefel a nodir ar gyfer y modiwl.

Deilliannau Dysgu
	Rhestrwch y deilliannau dysgu priodol sy’n ymwneud â’r modiwl.
Awgrymir bod rhwng 5 ac 8 fesul modiwl (waeth beth fo’r pwysoliad credyd) yn briodol. 
Argymhellir bod Deilliannau Dysgu Modiwl yn cael eu hystyried yn ddatganiad trothwy ac yn cael eu rhagflaenu gan yr ymadrodd, ‘Ar ôl cwblhau’r modiwl, bydd myfyrwyr yn gallu’. Bydd y frawddeg yn parhau â berf, a ddewisir yn fwriadol i fod yn benodol, yn briodol i’r lefel, ac yn fesuradwy.
Mae Gosling a Moon (2001: 19) yn nodi bod Deilliant Dysgu sydd wedi’i ysgrifennu’n dda yn debygol o gynnwys yr elfennau canlynol:
· Berf sy’n nodi’r hyn y disgwylir i’r dysgwr allu ei wneud ar ddiwedd y cyfnod dysgu.
· Gair/geiriau sy’n nodi ar ba sail neu gyda beth mae’r dysgwr yn gweithredu.
· Gair/geiriau sy’n nodi natur (mewn cyd-destun neu o ran safon) y perfformiad sydd ei angen fel tystiolaeth o gyflawni’r gofynion dysgu.
Gellir dod o hyd i ganllawiau gan y Gyfarwyddiaeth Gwella Ansawdd ar ysgrifennu nodau a deilliannau dysgu modiwlau yn https://tsr.cardiffmet.ac.uk/Units/LTDU/Pages/Curric-Dev- Process-Module.aspx ac yn y Canllawiau ar Gynllunio Rhaglenni ar dudalen 17, sydd ar gael yn http://www.cardiffmet.ac.uk/registry/academichandbook/Pages/A h2_02.aspx
Dulliau Dysgu ac Addysgu 
Rhestrwch y dulliau dysgu ac addysgu gwahanol sydd i’w defnyddio wrth gyflwyno’r modiwl ar sail y diffiniadau canlynol:
Gweithgareddau dysgu wedi’u trefnu:
· Dysgu cydamserol wedi’i drefnu: darlithoedd ar y campws, seminarau ar y campws, gwaith labordy wedi’i drefnu gyda goruchwyliaeth, arddangosiadau byw

· Dysgu anghydamserol wedi’i drefnu: addysgu gwrthdro neu wedi’i recordio ymlaen llaw, cyrchu darlithoedd neu fideos sydd wedi’u recordio, gweithgareddau dysgu wedi’u cynllunio ar-lein (wikis, adnoddau rhyngweithiol), cyfraniad at drafodaeth ar gyfer gwaith grŵp

· Cymorth academaidd wedi’i drefnu: gweithdai asesu, adborth personol, sesiynau tiwtorial yn seiliedig ar bwnc, sesiynau sgiliau academaidd, goruchwyliaeth ymchwil

· Dysgu sefyllfaol wedi’i drefnu: teithiau maes, gwaith maes, lleoliadau, casglu data, dysgu seiliedig ar waith
Dysgu annibynnol dan arweiniad
· Astudio annibynnol: paratoi darllen gwrthdro, astudiaeth annibynnol ar gyfer aseiniadau, gwaith grŵp heb oruchwyliaeth, gwaith stiwdio neu labordy yn ymwneud â phrosiectau unigol, darllen ac ymchwil, mynediad annibynnol at gymorth sgiliau academaidd penodol
· Rhaid cynnwys sail resymegol dros y Dulliau Cyflwyno Dysgu ac Addysgu a ddewiswyd. Dylai hyn nodi’r dulliau addysgu a dysgu a ddefnyddir i gyflawni’r deilliannau. Lle bo’n bosibl, dylid gwahaniaethu rhwng y dulliau a ddefnyddir i ddatblygu gwybodaeth a dealltwriaeth a’r rhai sy’n datblygu sgiliau a phriodoleddau eraill.
Nodwch nifer yr oriau cyswllt fesul dull, ar sail ymdrech myfyriwr dybiannol o 100 awr ar gyfer modiwl 10 credyd e.e.
Gwaith labordy wedi’i drefnu        12 awr
Seminarau ar y campws              12 awr
Dysgu annibynnol dan arweiniad   76 awr
Cynnwys Dangosol
Rhowch ddisgrifiad o gynnwys y modiwl, gan gynnwys manylion a sylwadau perthnasol. Ni ddylai hwn fod yn ddisgrifiad manwl, fesul wythnos o’r cynnwys, ond dylai nodi’r prif themâu, damcaniaethau a materion i’w trafod yn y modiwl ar ffurf pwyntiau bwled. Rhwng 7 a 12 o bwyntiau bwled. Dylai canllawiau modiwlau neu ddeunydd arall sy’n cael ei ddosbarthu i fyfyrwyr ddarparu manylion llawn am y cynnwys.
Darllen a Argymhellir	
Dylech ddarparu rhestr gryno, gyfredol a pherthnasol o ddarllen/adnoddau hanfodol. Dylid rhestru’r deunyddiau sydd wedi’u cynnwys o dan y penawdau Darllen Hanfodol a Darllen a Argymhellir. Hefyd, dylech greu eich rhestr ddarllen arfaethedig yn Leganto.
Mynediad at Ofynion Arbenigol	
Nodwch unrhyw gyfarpar arbenigol, teithiau maes, ymweliadau â diwydiant neu gymorth sydd ei angen ar gyfer y modiwl, er enghraifft, cyfleusterau labordy, caledwedd a meddalwedd bwrpasol, pecynnau astudio, ac ati. Os yw’r modiwl yn cynnwys elfennau o Ddysgu Hyblyg neu Agored, nodwch y cyfleusterau cymorth sydd ar gael i fyfyrwyr, er enghraifft: adnoddau llyfrgell a TG, cyswllt ac argaeledd tiwtoriaid, grwpiau cymorth gan gymheiriaid. Os nad oes unrhyw ofynion arbenigol, rhowch ‘Dim’ yn y maes.

	
	
	



[bookmark: cysill]


FERSIWN 4: Gorffennaf 2025 




2

FERSIWN 4: Gorffennaf 2025

image1.emf









image2.png
Camalint iviet
MietCaerdyedl




image20.png
Camalint iviet
MietCaerdyedl





    FERSIWN 4: Gorffennaf 2025            Y Gyfarwyddiaeth Gwella Ansawdd       Nodiadau C anllaw :   Cwblhau Ffurflen  Disgrifydd Modiwl                .4A   Llawlyfr Academaidd 2020/21  –   Cyfrol 2  -   01.4A  –   Nodiadau Cyfarwyddyd: Cwblhau Ffurflen  Disgrifydd Modiwl  –   addaswyd 29.03.11, 25.10.11, 20.05.13, 09.05.14, 05.05.16, 06.01.17,  27.02.17; addaswyd diwethaf 11.08.20, 11.11.20, 17.11.20      

QED 24a  

